CELEX: 22006D0561
Language: da
Date: 2006-07-13 00:00:00
Title: 2006/561/EF: Afgørelse nr. 1/2006 truffet af Den Blandede Komité EF/Danmark-Færøerne den 13. juli 2006 om ændring af tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side

12.8.2006   
            
            
               DA
            
            
               Den Europæiske Unions Tidende
            
            
               L 221/15
            
         
      AFGØRELSE
      Nr. 1/2006 TRUFFET AF DEN BLANDEDE KOMITÉ EF/DANMARK-FÆRØERNE
   
   den 13. juli 2006
   om ændring af tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side
   (2006/561/EF)
   DEN BLANDEDE KOMITÉ HAR —
   under henvisning til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side (1) i det følgende benævnt »aftalen«, særlig artikel 34, stk. 1, og
   ud fra følgende betragtninger:
   
               (1)
            
            
               I bilaget til protokol nr. 1 til aftalen fastsættes den told og de øvrige betingelser, der gælder ved indførsel i Fællesskabet af visse fisk og fiskevarer med oprindelse på og afsendt fra Færøerne.
            
         
               (2)
            
            
               I henhold til nævnte bilag har Fællesskabet ydet toldindrømmelser for rejer og jomfruhummer, tilberedt eller konserveret, med oprindelse på Færøerne inden for rammerne af et årligt toldkontingent på 3 000 tons.
            
         
               (3)
            
            
               De færøske myndigheder har anmodet om, at Fællesskabet forhøjer toldindrømmelserne for rejer og jomfruhummer, tilberedt eller konserveret, til 6 000 tons.
            
         
               (4)
            
            
               Anmodningen om forhøjelse bør godkendes for en periode, der fastsættes under hensyn til, i hvor høj grad kontingentet er opbrugt.
            
         
               (5)
            
            
               I henhold til bilaget har Fællesskabet ikke ydet toldindrømmelser for kuller, frosset, med oprindelse på og afsendt fra Færøerne.
            
         
               (6)
            
            
               De færøske myndigheder har anmodet om, at kuller, frosset, indsættes på listen over de fiskevarer, der er opført i tabel I i bilaget til protokol nr. 1, og som kan indføres toldfrit i Fællesskabet.
            
         
               (7)
            
            
               Kuller, frosset, bør indsættes i nævnte tabel —
            
         TRUFFET FØLGENDE AFGØRELSE:
   Artikel 1
   I tabel I i bilaget til protokol nr. 1 til aftalen indsættes følgende række:
   
      
                  »0303 72 00
               
               
                  Kuller (Melanogrammus aeglefinus)
               
               
                  0«
               
               
                   
               
            
   Artikel 2
   I tabel II i bilaget til protokol nr. 1 til aftalen foretages følgende ændringer:
   
      
                  »1605
               
               
                  Krebsdyr, bløddyr og andre hvirvelløse vanddyr, tilberedt eller konserveret:
               
               
                   
               
               
                  TK nr. 4 (2)
                  
                  4 000
               
            
                  1605 20
               
               
                  - Rejer:
               
               
                   
               
               
                   
               
            
                  1605 20 10
               
               
                  - - I hermetisk lukkede pakninger
               
               
                  0
               
               
                   
               
            
                   
               
               
                  - - I andre tilfælde:
               
               
                   
               
               
                   
               
            
                  1605 20 91
               
               
                  - - - I pakninger af nettovægt 2 kg og derunder
               
               
                  0
               
               
                   
               
            
                  1605 20 99
               
               
                  - - - I andre tilfælde:
               
               
                  0
               
               
                   
               
            
                  ex 1605 40 00
               
               
                  - Jomfruhummer (Nephrops norvegicus)
               
               
                  0
               
               
                   
               
            
   Artikel 3
   Denne afgørelse har virkning fra den første dag i den anden måned efter vedtagelsen.
   
      Udfærdiget i Tórshavn, den 13. juli 2006.
      
         
            På Den Blandede Komités vegne
         
         Herluf SIGVALDSSON
         
         
            Formand
         
      
   
   
      (1)  EFT L 53 af 22.2.1997, s. 2.
   
      (2)  I 2007 er den årlige mængde på 4 000 tons. Fra den 1. januar 2008 og frem sættes den årlige mængde op med 1 000 tons til højst 6 000 tons, såfremt mindst 80 % af den samlede mængde af det tidligere kontingent er opbrugt senest den 31. december i det pågældende år.«